**ELŐTERJESZTÉS**

**Körmend Város Önkormányzata Képviselő-testülete 2019. november 14-i rendkívüli ülésére**

**Tárgy:** tűzifa igénylés szociális célokra

Tisztelt Képviselő-testület!

Az M8-as út építése révén sok fa kerül kitermelésre, amelynek tárolása, őrzése csak egy ideig biztosítható.

A NIF Zrt-vel egyeztetve javasoljuk azt, hogy az Önkormányzat kezdeményezéssel forduljon az MNV Zrt. felé annak érdekében, hogy a kitermelt fa egy részét Körmend Város Önkormányzata térítésmentesen tulajdonba vehesse, és a szociálisa rászorultak részére –települési támogatásként – kioszthassa természetbeni juttatásként.

Kérem a Képviselő-testületet, hogy az erre vonatkozó határozati javaslatot elfogadni szíveskedjék.

**HATÁROZATI JAVASLAT**

Körmend Város Önkormányzata Képviselő-testülete az M8-as út építése kapcsán kezdeményezi az MNV Zrt. előtt azt, hogy az út építése során kitermelt famennyiségből (vegyes tűzifa) 150 erdei m3 fát az MNV Zrt. Körmend Város Önkormányzata részére térítésmentesen tulajdonba adja.

Körmend Város Önkormányzata vállalja, hogy térítésmentes tulajdonba adás esetén az átadott famennyiséget a Körmend településen élő, szociális rászorult lakosok részére térítésmentesen átadja települési támogatásként.

Körmend, 2019. 11. 06.

**Bebes István**

**polgármester**